נורית פלד-אלחנן

נורית פלד-אלחנן (נולדה ב-17 במאי 1949 בירושלים) היא פילולוגית ישראלית, מומחית בספרות השוואתית, פרופסור לשפה וחינוך באוניברסיטה העברית בירושלים, מתרגמת ופעילת שמאל רדיקלי בישראל. כלת פרס סחרוב (במשותף) לשנת 2012 מטעם הפרלמנט האירופי. ידועה במחקריה על הדיוקן הפלסטיני בספרי הלימוד הישראלים, אותו ביקרה כגזעני. 

היא אחת ממקימי "טריבונל ראסל על פלסטין" (באנגלית, Russell Tribunal on Palestine) יחד עם שגרירת הרשות הפלסטינית באיחוד האירופי ליילה שהיד, חבר הקונגרס הבלגי פייר גלאנד והדיפלומט הצרפתי בדימוס וממנסחי מגילת זכויות האדם סטפן הסל.

ביוגרפיה 
נורית פלד-אלחנן גדלה בשכונת רחביה בירושלים. את הבית בו גדלה היא מתארת כבית שמאלני ציוני. סבה, אברהם קצנלסון, חתום על מגילת העצמאות של ישראל. אביה, מתי פלד, היה אלוף בצה"ל, חוקר ספרות ערבית וחבר הכנסת ה-11 מטעם הרשימה המתקדמת לשלום. אחיה, מיקו פלד , הוא פעיל לזכויות הפלסטינים וסופר. אח נוסף, יואב פלד, הוא פרופסור בחוג למדע המדינה באוניברסיטת תל אביב ופעיל חברתי ישראלי. לנורית פלד-אלחנן ולבעלה רמי שלושה בנים. בתם, סמדר נהרגה בשנת 1997 בגיל 14 בפיגוע ברחוב בן-יהודה בירושלים.

פלד-אלחנן תרגמה לעברית את ספרו של אלבר ממי "הגזענות" וספרים נוספים. בשנת 2012 התפרסם בבריטניה ספרה Palestine in Israeli Books: Ideology and Propaganda in Education ("פלסטין בספרים ישראלים: אידאולוגיה ותעמולה בחינוך").

מבחר ספרים בתרגומה 
 ו. ס. אנדרוז, פרחים בעליית הגג, אור-עם, 1979
 אלבר ממי, הגזענות (1982), הוצאת כרמל, 1998
 דוריס לסינג, העשב פוזם (1950), זמורה-ביתן, 1987
 ז'ול רנאר, ראש גזר: הסיפור והמחזה, כרמל, 2000
 ז'ורז' פרק עם רובר בובר, סיפורים מאליס איילנד, בבל, 2009
 ז'אן פולאן: הלוחם החרוץ, לאלי, התקדמות באהבה אטית למדי. הוצאת כרמל 
 שנדור פרנצי - ביוגרפיה. הוצאת תולעת ספרים
 סטפן הסל: התקוממו. הוצאת כרמל 2015
 מרגריט דיראס: סגן הקונסול, שבי הקסם של לול. ו. שטיין, לכתוב. הוצאת כרמל 2004

קישורים חיצוניים

 
 Kelly James Clark interviews Nurit Peled-Elhanan, באתר YouTube
 Palestine in Israeli School Books: Nurit Peled-Elhanan, באתר YouTube
 
מכּתביה:
 המסר הישראלי: התעללות, הרג ללא רחמים, הפקרת ילדים למוות, באתר "הגדה השמאלית", 6 במרץ 2003
 
 
 לב של אבן ושלוש אימהות נטולות אימהות, באתר "הגדה השמאלית", 7 באוגוסט 2006
 
 
 על הסירוב, באתר "אומץ לסרב" 
 השיח המדעי בספרי לימוד, באתר "מופ"ת"
 עבודת המורה ושפתה - הוראה כיצירה לעומת הוראה כטכניקה

הערות שוליים

סגל האוניברסיטה העברית בירושלים: חינוך
מתרגמות ישראליות
מתרגמים ישראלים
מתרגמות לעברית
מתרגמים לעברית
פילולוגים ישראלים
פעילות שמאל רדיקלי ישראליות
זוכות פרס סחרוב
זוכי פרס סחרוב
פילולוגים יהודים
בלשניות ולשונאיות ישראליות
פילולוגיות
פציפיסטים ישראלים
ישראליות שנולדו ב-1949
ישראלים שנולדו ב-1949